CELEX: 32015R0292
Language: lv
Date: 2015-02-24 00:00:00
Title: Komisijas Īstenošanas regula (ES) 2015/292 ( 2015. gada 24. februāris ), ar ko oglekļa dioksīdu apstiprina par aktīvo vielu lietošanai 15. produkta veida biocīdos  Dokuments attiecas uz EEZ

25.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 53/3
            
         KOMISIJAS ĪSTENOŠANAS REGULA (ES) 2015/292
   (2015. gada 24. februāris),
   ar ko oglekļa dioksīdu apstiprina par aktīvo vielu lietošanai 15. produkta veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 90. panta 2. punktu,
   tā kā:
   
               (1)
            
            
               Nīderlande 2012. gada 22. februārī saņēma pieteikumu uz to, lai aktīvo vielu oglekļa dioksīdu saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu iekļautu minētās direktīvas I pielikumā lietošanai biocīdos, kuri pieder pie direktīvas V pielikumā definētā 15. produkta veida “Avicīdi”.
            
         
               (2)
            
            
               Nīderlande saskaņā ar Direktīvas 98/8/EK 11. panta 2. punktu 2013. gada 30. augustā iesniedza Komisijai novērtējuma ziņojumu ar ieteikumiem.
            
         
               (3)
            
            
               Ņemot vērā kompetentās novērtētājiestādes secinājumus, Biocīdu komiteja 2014. gada 17. jūnijā formulēja Eiropas Ķimikāliju aģentūras atzinumu.
            
         
               (4)
            
            
               Saskaņā ar minēto atzinumu 15. produkta veida biocīdi, kas satur oglekļa dioksīdu, varētu atbilst Direktīvas 98/8/EK 5. panta prasībām, ja attiecībā uz šīs vielas lietošanu tiek izpildītas noteiktas specifikācijas un nosacījumi.
            
         
               (5)
            
            
               Tāpēc ir lietderīgi oglekļa dioksīdu apstiprināt lietošanai 15. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (6)
            
            
               Saskaņā ar Regulas (ES) Nr. 528/2012 4. panta 4. punktu apstiprinājumam nebūtu jāattiecas uz nanomateriāliem, jo tie netika vērtēti.
            
         
               (7)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Oglekļa dioksīdu apstiprina par aktīvo vielu lietošanai 15. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 24. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas tīrības minimālā pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi (2)
                  
               
            
                  Oglekļa dioksīds
               
               
                  
                     IUPAC nosaukums:
                  oglekļa dioksīds
                  EK Nr.: 204-696-9
                  
                     CAS Nr.: 124-38-9
               
               
                  999 mL/L
               
               
                  2015. gada 1. jūnijs
               
               
                  2025. gada 31. maijs
               
               
                  15
               
               
                  Produkta novērtēšanā īpašu uzmanību pievērš tām ekspozīcijām (iedarbībai), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav vērtēti.
                  Lai attiecībā uz biocīdiem saņemtu atļauju, ievēro šādas prasības:
                  
                              1)
                           
                           
                              produktus piegādā tikai apmācītiem profesionāliem lietotājiem, un tos lieto tikai šādi lietotāji;
                           
                        
                              2)
                           
                           
                              lietotāju aizsardzībai veic attiecīgus pasākumus, kuru vidū, ja nepieciešams, ir arī individuālo aizsarglīdzekļu pieejamība;
                           
                        
                              3)
                           
                           
                              veic attiecīgus garāmgājēju aizsardzības pasākumus, piemēram, novērš iespēju piekļūt apstrādes zonai;
                           
                        
                              4)
                           
                           
                              lietošanas devām un instrukcijām jābūt tādām, lai būtu drošība, ka putnus nogalina bez nevajadzīgām sāpēm un ciešanām;
                           
                        
                              5)
                           
                           
                              lietošanas nosacījumos norāda, ka oglekļa dioksīdu izmanto kā galēju līdzekli tādas integrētas augu aizsardzības stratēģijas kontekstā, kas vērsta uz šādu produktu lietošanas minimizēšanu.
                           
                        
            
         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 8. pantu veiktajā novērtēšanā izmantotās aktīvās vielas tīrības minimālā pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.
      
         (2)  Par Regulas (ES) Nr. 528/2012 VI pielikuma vispārējo principu īstenošanu, novērtēšanas ziņojumu saturu un to secinājumiem sk. Komisijas vietni: http://ec.europa.eu/environment/chemicals/biocides/index_en.htm.